Fel a Netre, öregem!

10 fordulóból álló játékos fejtörő

2023. szeptember



**1.**

Melyik madár képes egyedül összedönteni egy nádfedelű házat az ismert dal szerint?

Mi suhant Szent Mihály útján nesztelen a költő szerint?

Ha a part alatt három varjú kaszál, akkor kik várják a malomban a szekeret?

**2.**

Kinek a műve alapján nevezték át a Douwe Egberts teáit Pickwick teákra?

Kinek a könyvét emlegették kortársai Ill Millione néven, mert azt feltételezték, hogy egymillió hazugságot tartalmazott?

Ki utazott az 1831 végén világkörüli útra induló HMS Beagle hajón?

**3.**

Melyik isten tiszteletére rendezték az első színházi játékokat?

Milyen színű madarak Jay, Jake és Jim az Angry Birds játékokban?

„A lélek mozgásban”- melyik sportesemény mottója?

**4.**

Mi az a globish, amelyet több mint 4 milliárdan használnak?

Melyik az első állat, amelyik felbukkan „Az oroszlánkirály” című mesében?

Kinek a jachtja miatt kellett lebontani egy hidat Rotterdamban?

**5.**

Február 3-a a magyar rejtvényfejtők napja. Melyik újság jelent meg pontosan ezen a napon?

Mi az, amit először Simon Böske mondhatott el magáról?

A manszanilyafa egy különleges jelzővel került be a Guinness Világrekorderek könyvébe. Mi ez?

**6.**

Kinek küldhették ezeket?

Feladó: brutus@senatus.it Holnap én is ott leszek.

Feladó: dezso.gereb@grund.hu Bocsáss meg az árulásért.

Feladó: james.moriarty@meringen.ch A Reichenbachnál találkozunk.

**7.**

Melyik öt mesterség szerepel a leggyakoribb magyar vezetéknevek listáján?

Milyen márkájú autó volt KITT a sorozatban?

„Egy tengeri szörny felfalta a fagylaltomat”. 1993-ban hangzott el ez a mondat majd hirtelen megszakadt az adás MTV 1. adásában. Milyen esemény miatt?

**8.**

Melyik filmben hangzik el a következő idézet? „ A beosztott szeresse főnökét, ez cégünk egyik alapelve.”?

Milyen messze van egymástól Rijeka és Fiume?

Melyik James Bondot alakító színész volt karrierje kezdetén tűznyelő?

**9.**

Rettegett Iván szerint Isten elárulása, Nagy Péter szerint viszont az elmaradottság jelképe, ezért megadóztatta azt, aki nem tette meg. Miről van szó?

Melyik filmhez építettek egy falut Máltán, amely azóta is turista látványosság?

Melyik állat nőnemű példányának szárított testéből nyerik ki az E-120 nevezetű ételszínezéket?

**10.**

Hol láthattuk Őket: Slats, Jackie, Telly, Coffee, Tanner, George és Leó?

Lúgos vagy savas a könny?

Melyik része hiányzik az amisch gyerekek játék babáinak?